text: Træningsfly nødlandede i Billund
  15 marts 2012 kl. 13.34
  Et af luftvåbnets træningsfly foretog kl. 13.40 en sikkerhedslanding i Billund Lufthavn. Piloten havde problemer med flyets stabilisatorer, men landede uden problemer.
  Træningsflyet af typen T17 var ca. fem minutter fra lufthavnen, da piloten meldte om problemerne med stabiliteten. 
  På grund af meldingen og den urutinerede pilots tonefald, valgte lufthavnen at udløse en såkaldt Standby 2-alarm. Det er den type sikkerhedslanding, hvor brandvæsenet bliver tilkaldt i suplement til lufthavnens egne redningskøretøjer. 
  T 17-flyet er et lille et-motorsfly. Det er netop brugt i årtier som træningsfly, fordi det normalt har usædvanligt gode flyve-egenskaber. Man kan populært sagt udsætte det for lidt af hvert, uden at det bliver farligt. 
  Landingen i Billund skete da også helt uden problemer, oplyser sikkerhedschef Lars Hansen til TV SYD. 
  Det er anden gang i denne uge, at et skolefly nødlander i Billund. Mandag nødlandede i Pieper-skolefly også uden problemer.
  